586 
Apotheker Lotze vilde kun erindre om, at den Fare, 
som Fysikus Holst havde ment vilde fremkomme ved Anven¬ 
delsen af Arsenik til Fluepapir, vilde blive fuldkommen 
hindret ved de bitre Stoffer; selv om et Barn smagte paa 
det, vilde der ikke være nogensomhelst Fare. Det var et 
Faktum, at Papiret solgtes over hele Landet, og naar der 
var Fare derved, var der nok fra Administrationens Side 
blevet gjort noget derimod. 
Professor Hornemann havde ikke været tilstede fra 
Diskussionens Begyndelse, og det var derfor muligt, at han 
kunde komme til at sige noget, som var sagt for. Han 
vilde gjøre opmærksom paa, at ved en Forhandling som 
denne kom det ikke an paa at gaa hver enkelt Paragraf 
igjennem og præcicere de enkelte Udtryk og Ord. Man kunde 
jo aldrig tænke paa her at skrive Paragrafer til en Gift¬ 
lov; saaledes havde Fysikus Holst heller ikke tænkt sig Dis¬ 
kussionen. Man vilde heller ikke senere saa meget benytte 
Enkelthederne, som hvad der i det hele blev udtalt ved denne 
Diskussion, og derfor trode han, at Hovedsagen var, at den 
viste, at der var varm Samstemning med Fysikus Holst i 
ønsket om, at man tog fat paa denne Sag. Taleren maatte 
dog omtale et enkelt Punkt, som imidlertid indeholdt et 
Slags Princip, og det var Fosfor. Et af de vigtigste Hen¬ 
syn ved denne Giftlov var, efter hans Overbevisning, at 
komme Fosfor til Livs, og det ikke blot Fosfor som For¬ 
giftningsmiddel i forbryderisk Hensigt eller af Skjødes- 
løshed, men som Gjenstand for Fabrikation i det Store, i 
Fyrstikfabrikationen. Han havde i den senere Tid havt 
Leilighed til at anstille nogle Undersøgelser og faaet Ind¬ 
beretninger fra Læger, og uagtet Fabrikerne nu vare ind¬ 
rettede i fuldkommen Overensstemmelse med det temmelig 
strænge Reglement, som var udstedt her i Kjøbenhavn af 
Sundhedskommissionen under Justisraad Schleisners Ledelse, 
forekom der dog Fosfornekroser. Det var godt nok at 
forhindre en Selvmorder i at tage Fosfor eller en Morder 
